Analia Gadé

Analia Gadé, jaiotzaz María Esther Gorostiza Rodríguez (Córdoba, Argentina, 1931ko urriaren 28a – Madril, Espainia, 2019ko maiatzaren 18a), espainiar -argentinarreko nazionalitatedun aktorea izan zen eta Espainian bizi izan zen bere bizitzako azken 63 urteetan.

 Biografia 
Aita euskalduna zuen. Carlos Gorostiza antzerkigile, nobelagile, zinemagile eta Raul Alfonsínen agintaldian Kulturako idazkari argentinarraren (1920-2016) arreba txikia izan zen. 

 Aktore 
1948an, Analiak Radiolandia programak antolatzen zuen edertasun-lehiaketa bat irabazi zuen. Saria La serpiente de cascabel filmean agertzea zen.«Fallece Analía Gadé», academiadecine.com (20 de mayo de 2019). Consultado el 22 de junio de 2020. Handik bi urtera, antzerkian debuta egin zuen. 

Orduan, Juan Carlos Thorry (Torrontegui) bere senarrarekin (1949az geroztik), konpainia propioa osatu zuen. Peronismoaren jarraitzailea zen. Pedro Eugenio Arambururen erregimenean jazarria izan zenez, erbestera joan behar izan zuen. 1956an, Espainiara iritsi zen, eta zineman eta antzerkian hasi zen lanean. Aldi berean, Fernando Fernán Gómez aktore eta zuzendariarekin maitasun harremana izan zuen.Retóricas de lo popular en el cine y la literatura argentina de la primera mitad del siglo XX.  Castillo, María Gabriela, NEW YORK UNIVERSITY, 2008, , p 122 

Garai horretan, Fernán Gómezek filmatutako filmetan agertu zen, La vida por delante da ezagunena. Pedro Lazagaren Las muchachas de azul (1957) edo Luis César Amadoriren Una muchachita de Valladolid (1958) komedia erromantikoetan ere aritu zen. 1961ean, Christian-Jaqueren Madame Sans-Gene-n parte hartu zuen, eta Sophia Lorenekin batera lan egin zuen.

 Aurkezle 
1961-1962 tartean telebistako aurkezle gisa estreinatu zen TVEko Analía Gadé nos cuenta magazinean.

1970eko hamarkadatik aurrera, erregistro dramatikoko filmak aukeratu zituen, eta, azkenean, antzerkian lan gehiago egin zituen, eta telebistako saioak egin zituen: La señora García se confiesa Adolfo Marsillachekin  (1976); Compuesta y sin novio (1994), Lina Morganekin; eta Carmen y familia (1996), Beatriz Carvajalekin.

1979an Argentinara itzuli zen, "En casa de Analía" izeneko telebista-saioa gidatzeko.

 Heriotza 
Madril hirian (Espainia) hil zen 2019ko maiatzaren 18an, hiru urte aurretik pairatzen ari zen minbizi baten ondorioz.

 Sariak 
Zinemako Idazleen Zirkuluaren dominak
UrteaKategoriaFilmaEmaitza1958Interpretaziorako sari bereziaBere obra osoa 2.Emakumezko aktore onenaTalde-lana 

 2004an Argentinako Kronista Zinematografikoen Elkarteak Zilarrezko Condor Saria eman zion ibilbideagatik.

 Filmografia (hautaketa) 

 Antzerkia (hautaketa) 

 Erreferentziak 

 Kanpo estekak 

Kategoria:Madrilen hildakoak
Kategoria:Argentinarrak
Kategoria:Erbesteratuak
Kategoria:Argentinako emakume aktoreak
Kategoria:Espainiako emakume aktoreak
Kategoria:Argentinako aurkezleak
Kategoria:Espainiako aurkezleak
Kategoria:Emakume aurkezleak
Kategoria:Zinema aktoreak
Kategoria:Antzerki aktoreak
Kategoria:Telebista aktoreak
Kategoria:Minbiziak hildakoak